På de første tre album havde Roy stået hhv. i en ørken, ved en sø og på en kirkegård. På omslaget til ''Hate Crew Deathroll'' står han imidlertid i en storby, med leen hævet. Om dette har Alexi Laiho udtalt:
{{citat|[...] Vi havde ikke noget planlagt tema i hovedet, da vi fandt på dette omslag. Normalt har folk vænnet sig til at se vores mand med leen stående et sted i en ørken eller en skov, så vi tænkte, at vi kunne finde ham et nyt sted, hvor folk ikke havde set ham før, så bymiljøet endte med at være den slags sted, som vi mente ville være sejt til ham. [...] Vores mand er nu i gang med noget på omslaget til Hate Crew Deathroll i forhold til vores tidligere albumomslag. Som du kan se, er han nu rent faktisk parat til at dræbe nogen på det omslag, hvorimod man tidligere bare har set ham stå der uden rigtigt at gøre noget specifikt.<ref name="rules" />|[[Alexi Laiho]] om omslagets motiv}}
Roys nye, mere aggressive, fremtoning er blevet kædet sammen med albummets generelt mere aggressive og "tunge" lyd i forhold til dets forgængere.<ref name="rules" />
Musik